**Тема: Подлежащее**

**Дарсил мурад: 1.подлежащее такрар гьабизе;**

**предложениялда жаниб гьеб батизе лъай;**

**2.хъвавул калам цебе т1езаби;**

**3. авар мац1алде лъималазул рокьи бижизаби**

**Дарсил алат: карточкаби, учебник, презентация, компьютер.**

**Дарсил план.**

1. **Лъимал дарсиде х1адур гьари.**
2. **Араб дарс такрар гьаби**
3. **Ц1ияб дарс**
4. **Дарс щула гьаби**
5. **Дарсил х1асил гьаби**
6. **Рокъобе х1алт1и.**

**Дарсил ин.**

1. **Лъимал дарсиде х1адур гьари.**

**Ассаламу г1алайкум,
Аваразул миллат – мац1,
Адаб кьоч1ое лъураб,
Ахир рокьуе гьеч1еб.**

**Армяназул пашманлъи**

**Арарат мег1ер буго.**

**Аваразул пашманлъи –**

**Авар мац1 лъач1ел лъимал.**

**- Лъимал, лъалищ нужеда лъица гьал коч1ол мухъал хъваралали?**

**- Дие бокьун буго нужеца гьал ахирисел мухъазде к1вар кьезе. Унгоги, лъимал, нилъер пашманлъи буго авар мац1 лъаларел лъимал. Кинал маг1арулалха гьел кколел гьезда рахьдал мац1 лъалеб гьеч1они? Рач1аха, нилъеца х1аракат бахъила лъик1 авар мац1 лъазе, гьеб нилъее бокьулеб бук1ин гьалбаздаги бихьизе гьабила. Жакъа нилъер бук1ине буго г1ажаибго лъик1аб дарс. Дица х1аракат бахъила нужеда малъизе, нужеца х1аракат бахъе малъараб босизе.**

**2. Араб материал такрар гьаби.**

**Гьанже рагье тетрадалги хъвай къо-моц1ги.**

**Карточкаби рикьила.**

**Хут1аразе суалал кьела.**

**- Сундул х1акъалъулъ нилъеца бицараб араб дарсида?**

**- Хабарияб предложение сунда абулеб?**

**- Мисалал раче.**

**- Кинал предложениязда суалиял абулеб?**

**- Мисалал раче.**

**- Т1алабиял предложениязе мисалал раче.**

**- Кинаб предложениялда ах1ул абулеб?**

**- Мисалал раче.**

**4.Ц1ияб дарс**

**Лъимал, жакъасеб дарс буго нилъер г1ажаибаб. Бук1анила бук1инч1ила Авар мац1илан абураб ханлъи. Жакъасеб нух нилъеца бухьине буго гьеб ханлъиялде. Гьале нилъер ханлъи. Нилъеда гьанир жанире инее к1олеб гьеч1о, гьаниб бугеб каву рахан буго Гъалат1ин абурай хъарталъ. Гьеб рагьизе кканани, нилъеца Гъалат1алъ т1адкъараб т1адкъай т1убазабизе кколеб буго. Гьале лъимал гьалъул т1адкъай. Гьаб раг1икъот1 ц1унани Гъалат1 разияй йиго нилъ жанире риччазе.**

**-Рач1аха лъимал, нилъеца гьаб раг1икъот1 ц1езе.**

**1.Щив? Щий? Щиб? Щал? абурал жаваблъун бач1унеб каламалъул бут1а
2. Предложениялда жаниб иш яги х1ал бихьизабулеб каламалъул бут1а
3. Гьелъ бич1ч1изабула т1убараб пикру
4 Раг1абазда ва предложениялда гьоркьоб бухьен ч1езабулеб кумекалъулаб каламалъул бут1а

5. Предметалъул къадар яги ирга бихьизабулеб каламалъул бут1а.
6. Бат1и- бат1иял рек1ел х1алал загьир гьарулел, хисуларел раг1абазда
7. Предметазул ц1арги абич1ого, предметал рихьизарулел каламалъул бут1а
8. Предложениялда жаниб жинца иш гьабулеб, ялъуни жиндир х1акъалъулъ бицунеб бет1ераб член
9. Предметалъул г1аламатал рихьизарулеб каламалъул бут1а.
10. Предложениялда жаниб иш лъугьараб куц, бак1 заман, къадар,г1илла мурад баян гьабулеб каламалъул бут1а.**

**4.Ц1ияб дарс**

**-Кинаб раг1иха лъимал нилъер аниб бач1араб? (Подлежащее)**

**Нилъер жакъасеб дарсил мурад буго: подлежащее сунда абулебали, г1емерисеб подлежащее кинаб каламалъул бут1аялда ккун бук1унебали.**

**-Щайдай аб нуц1а рагьулареб? Аб рагьизе кканани нилъеца рак1алде щвезабизе ккола, сунда подлежащее абулебали.**

**Подлежащее ккола предложениялда жаниб жинца иш гьабулеб, ялъуни жиндир х1акъалъулъ бицунеб бет1ераб член.**

**Рагьана нуц1биги . Нилъ щвана Подлежащее абураб ханлъиялде. ----дожРилълъаха лъимал балагьилин ханлъиялъухъ.**

**-Гьалеха лъимал т1оцебесеб къват1. Гьелда ц1арги буго Предложение. Рач1аха лъимал нилъеца рак1алде щвезабизе предложение сунда абулебали?**

**Предлежениялъ бич1ч1изабула т1убараб пикру.**

**Маг1арул мац1алда подлежащее бук1ине бегьула аслияб, актив,жинда, ва кьовул падежазул цоялда ва щиб? (-в,-й,-щал?), лъица? сунца? лъида? сунда? лъие? сундуе?абурал суалазул цоялъе жаваблъунги бач1уна.**

**Мух1амад рокъове кват1ун вач1ана. (щив?)**

**Г1алица дарс лъик1 бицана.(лъица)**

**Подлежащее актив падежалда бугони, гьеб кидаго бук1уна жинца иш гьабулеблъун**

**К1очонге. Жиндир кумекалдалъун иш гьабулеб раг1и актив падежалда бугони, гьеб хъвалсараб дополнение ккола.
Масала :
Вехьас бац1 т1илица ч1вана.
Г1алица гъут1би г1ощт1оца к1урана**

**Царада чанахъан вихьана.(сунда?)**

**Нижее хасалихълъи бокьула. (лъие?)**

**Кьовул падежалда подлежащее бук1уна, сказуемолъун бокьи маг1наялъул глагол ккун бугони.**

**Гьале нилъ щвана цогияб къват1алде. Гьаниб нилъеда лъазе буго г1емерисеб подлежащее кинаб каламалъул бут1аялда ккун бук1унебали .**

**Нижеца г1умру гьабулеб буго ракьалда.
Ракь – буго нижер рукъ.**

**х1асил: подлежащее г1емерисеб
предметияб ц1ар
ц1арубак1
ккун бук1ун**

**Гьанже нилъ щвана ахирисеб къват1алде.
Нужеда гьаниб лъазе буго подлежащее предметияб ц1аралъул маг1наялда х1алт1изарун ругони кинал каламалъул бут1абилъун ккун рук1унелали.**

**1.Г1акъилас г1акъилав валагьула. Г1антас г1антав валагьула.
(прилагательное)**

**2. Анц1ила щуго лъабиде бикьизе бегьула.
(рик1к1ен)**

**3. Ц1аларасда г1елму лъала.
(причастие)**

**4. Кват1и дур г1айиб буго.
(глаголияб ц1ар)**

**5. Сон жакъаялда релълъунаро.
(наречие)**

**х1асил: подлежащее предметияб ц1аралъул маг1наялда х1алт1изарун ругони, подлежащеелъун
прилагательное;
рик1к1ен;
причастие;
глаголияб ц1ар;
наречие ккезеги бегьула.**

**Балагьун нужеда подлежащеял ратизе к1вана, г1енеккун ратизе бажариладай?**

**"Маг1арулал" абураб кеч1 биччала.**

**Кинал подлежащеял нужеда раг1арал?**

**Лъарал лъимал реццила.**

**5.Дарс щула гьаби**

**Х1алт1и 44. Гьаб текст ц1але, подлежащеял рате. Кинал каламалъул бут1аби подлежащеелъун ккун бугебали бице. Подлежащеян сунда абулебали рак1алде щвезабе.

Хасалихълъи т1аде щвана. Дуниял гьогьомизе лъугьана. Къоял халалъана. Г1и маг1ардаса хъутаналде гочана.Исана г1ухьбузе хъутаналда ц1ияб мина бана. Г1ухьбуз г1и кьараго хьихьана.Г1ухьбуз жидедаго гьоркьоб къец г1уц1ун бук1ана.Къецалъул бергьенлъи босанаСаг1адулаца.**

**Бицанк1аби.**

**Дунял - г1алам г1уц1улеб,**

**Жибго г1иц1го хут1улеб. (рук1к1ен)**

**К1ал гьеч1еб - цаби ругеб,**

**Ч1амулеб - къулч1улареб. (Хъухъадиро)**

**Х1ат1ал гьеч1ого - хьвадулеб,**

**К1ал гьеч1ого бицардулеб. (саг1ат)**

**Васас къали кьабун,**

**Эмен кьурдулеб. (гьобо)**

**Х1алт1и 45.Гьал хадур рехсарал раг1аби подлежащеелъунги ккезарун, предложениял г1уц1е. Подлежащеелъун ккун ругел раг1абазул морфологияб разбор гьабе, ай кинал каламалъул бут1абаздаса ругелали бице.
Жамалудин, херав, к1иявго, мун, Салих1ат, анкьабилев.**

**Жамалудин- пр.ц1 Жамалудин; хасаб; ч.ж., щив? асл.п., под.**

**Херав- пр.ц1 херав ., г1аммаб., ч.ж., щив? асл.п.., подл.**

**К1иявго- рик1., к1иявго., т1олголъиялъул.,ас.п..,ч.ж..,г1.ф., под**

**Мун- ц1арубак1; гьумералъул ас.п..,ч.ж..,ц.ф., под**

1. **Дарсил х1асил гьаби**

**Пикру лъуг1изабе**

**Жакъа дида дарсида лъана…**

**Жакъа дие дарсида бокьана…**

**Жакъа дарсида бук1ана…**

**6. Рокъобе х1алт1и.**

**Х1алт1и №48. Гьум.26.**